Serie 26 SNCB

SNCB Serie 26 300px  TechneschDaten:   Serie 26 Protoypë Serie 26 Nummeréierung:  2601-2605 	  2606-2635 	 Stéckzuel:  5  30 Constructeur:BN an ACEC Baujoren:  1964  1969-1971 Ausmusterung:  Nach a Betrib Achsformel:  Bo'Bo' Déngschtmass:  82,4 Tonnen Längt iwwer Puffer: 17.250 mm Héicht:  4379 mm Héchstvitesse: 130 km/h Stroumsystemer:  3 kV = Leeschtung:  2355 kW  2590 kW
D'Serie 26 ass eng Serie vun 35 elektresche Lokomotiven déi d'SNCB an zwou Serien an den Joren 1964 an 1969 bis 1971 kaaft huet.
 Allgemenges 
Am Ganze goufen eng 200 Maschinne kaaft, opgedeelt op d'Serien 22, 23, 25 a 26. Et schwätzt een haut bei Maschinnen aus där Zäit, iwweregens net nëmmen an der Belsch, vun Albaumaschinnen (de: Altbauloks, fr: locomotives classiques).

D'Serie 26 war déi véiert a lescht Generatioun vun där Famill Lokomotiven. Si ass déi mat Ofstand stäerkst Serie, mat enger ëm 25 % méi héijer Leeschtung, wéi déi eeler Serien. Nodeem am Joer 1964 5 Maschinne mat 100 km/h Héchstvitesse ugeschaaft goufen, ass 1964 eng Serie vun 30 Maschinne mat 130 km/h Héchstvitesse kaaft ginn.
D'Serie war Ufanks exklusiv op der Streck Lëtzebuerg-Namouer am Giddertransport ënnerwee.D'Pentë vun där Streck hunn eng gewëssen Traditioun opkomme gelooss, datt d'SNCB hir neist an domat stäerkst Maschinnen ëmmer fir d'éischt op Lëtzebuerg fuere gelooss huet.

Zanter datt d'Serie 20 kaaft ginn ass, huet een d'Serie 26 och op anere Strecke kënne gesinn, besonnesch an der Antwerpener Géigend.

Ufanks waren d'Maschinne vun der Serie 26, wéi och hir Schwëstermaschinnen aus de Serien 22, 23 a 25 mat enger grénger Livrée ënnerwee, wéi se deemools bei der SNCB gebräichlech war.

Mëtt der 70er Jore ginn se an der néier bloer Livrée mat der gieler Sträif ugestrach, parallel dozou ginn se fir de Betrib an enger Unité Multiple ekipéiert. Interessanterweis gouf sech net limitéiert d'Maschinne vun der Serie 26 ënnerenaner ze vernetzen, mä d'Serien 26 an 23 goufen och sou modifiéiert datt si haut kënnen zesumme fueren. E Konzept dat an der Belsch eenzegaarteg, an am Rescht vun der Welt ganz rar ass.

 Um Spaweck 

Kategorie:Lokomotiven SNCB
Kategorie:Lokomotive fir 3000V